Koko nimi Cristhian Ricardo Stuani Curbelo
Syntymäaika 12. lokakuuta 1986 (ikä 33)
Syntymäpaikka Tala, Uruguay
Seura Girona
2004–2007 Danubio 36 (23)
2005 → Bella Vista 14 (12)
2008–2012 Reggina 17 (1)
2009–2010 → Albacete 39 (22)
2010–2011 → Levante 30 (8)
2011–2012 → Racing Santander 32 (9)
2012–2015 Espanyol 103 (25)
2015–2017 Middlesbrough 58 (11)
2017– Girona 65 (40)
2012– Uruguay 48 (8)
Cristhian Stuani[1][2] (s. 12. lokakuuta 1986 Tala, Uruguay) on uruguaylainen jalkapalloilija. Hän edustaa espanjalaista Gironaa ja on pelipaikaltaan hyökkääjä.
Stuani aloitti ammattilaisuransa Danubiosta. Vuonna 2005 hän siirtyi lainasopimuksella uruguaylaiseen Bella Vistaan, joka pelasi maan toiseksi korkeimmalla sarjatasolla.
Tehtyään vuoden 2007 syyskaudella (Apertura) 19 maalia Danubiossa, tammikuussa 2008 Stuani siirtyi italialaisseura Regginaan ja teki joukkueen kanssa nelivuotisen sopimuksen. Hän teki ensiesiintymisensä joukkueessa 12. tammikuuta 2008 ottelussa Empolia vastaan.
Kaudella 2008–2009 hän teki ensimmäisen ja samalla kauden ainoan maalinsa viimeisellä sarjakierroksella rangaistuspotkusta Sienaa vastaan. Hän pelasi kauden aikana lopulta vain neljässä ottelussa. Joukkueen osalta kausi päättyi niin ikään pettymykseen, kun se ei onnistunut säilyttämään sarjapaikkaansa Serie A:ssa.
31. heinäkuuta 2009 Stuani siirtyi yhden kauden lainasopimuksella espanjalaiseen Albaceteen, joka pelasi maan toiseksi korkeimmalla sarjatasolla Segunda Divisiónissa. Hän oli joukkueensa paras ja koko sarjan toiseksi parhain maalintekijä 22 osumallaan, kun maalikuninkuuden voitti Elchessä pelannut Jorge Molina 26 maalilla.
Kaudeksi 2010–2011 hän jäi Espanjaan, jälleen lainalle, tällä kertaa valencialaiseen Levanteen.[3] Hän kilpaili peliajasta joukkueen ykköskärki Felipe Caicedon kanssa, mutta onnistui siitä huolimatta viimeistelemään kahdeksan maalia kauden aikana.
Stuani jatkoi edelleen pelaamistaan Espanjassa kaudella 2011–2012, kun hänet lainattiin Racing Santanderiin. Hän pelasi kauden aikana 32 pääsarjaottelua, joissa teki yhdeksän maalia.[4]
Stuani siirtyi elokuussa 2012 pysyvällä siirrolla RCD Espanyoliin. Hän pelasi seurassa kolmen kauden aikana yhteensä 103 Espanjan pääsarjaottelua, joissa teki 25 maalia. Viimeisellä kaudellaan hän jäi suurelta osin vaihtopelaajan rooliin.[4]
Stuani siirtyi Englannin Mestaruussarjassa pelanneeseen Middlesbroughiin kolmen miljoonan euron siirtosummalla kesällä 2015. Ensimmäisellä kaudellaan hän teki 35 sarjaottelussa seitsemän maalia, ja seura nousi kauden päätteeksi Valioliigaan. Kaudella 2016−2017 hän teki Englannin pääsarjassa 23 ottelussa neljä maalia.[4]
Stuani siirtyi Primera Divisiónin Gironaan kesällä 2017. Avauskaudellaan hän teki 33 Espanjan pääsarjaottelussa 21 maalia.[4]
Stuani pelasi ensimmäisen A-maaottelunsa ystävyysottelussa Puolaa vastaan marraskuussa 2012. Ensimmäisen MM-karsintaottelunsa hän pelasi Perua vastaan syyskuussa 2013. Ensimmäisen maaottelumaalinsa hän teki muutamaa päivää myöhemmin MM-karsintaottelussa Kolumbiaa vastaan.[4]
Stuani pelasi Uruguayn kaikissa neljässä ottelussa Brasilian MM-kilpailuissa 2014. Avauskokoonpanossa hän oli tosin vain ensimmäisessä ottelussa Costa Ricaa vastaan. Copa Américassa hän pelasi 2015 kahdessa ja 2016 yhdessä ottelussa. Venäjän MM-kilpailuissa 2018 hän pelasi Uruguayn molemmissa pudotuspeliotteluissa, puolivälierässä Ranskaa vastaan hän oli avauskokoonpanossa.[4]
↑ Cristhian Stuani sankarina valon stadionilla – Borolle voitto Valioliiga.com. 21.8.2016. Viitattu 21.8.2016.
↑ Sunderland 1 Middlesbrough 2: Cristhian Stuani scores twice to help visitors make successful return to Wear-Tees hostilities The Telegraph. 21.8.2016. Viitattu 21.8.2016.
↑ Christian Stuani pidió pase para el Levante Tenfiel Digital. Viitattu 24.1.2012. (espanjaksi)
↑ a b c d e f Cristhian Stuani Transfermarkt-sivustolla (englanniksi)
Cristhian Stuanin tilastot BDFutbol-sivustolla (englanniksi)
Noudettu kohteesta ”https://fi.wikipedia.org/w/index.php?title=Cristhian_Stuani&oldid=18166860”
Sivua on viimeksi muutettu 22. toukokuuta 2019 kello 11.07.